ლაშა თოთაძე

ლაშა თოთაძე (დ. 24 აგვისტო, 1988, ახალციხე) — ქართველი ფეხბურთელი, „დინამო თბილისის“ მცველი. თამაშობს როგორც დაცვის ცენტრში, ასევე მარცხენა ფლანგზე. კარიერა დაიწყო საფეხბურთო კლუბ „გაგრაში“. პირველი მწვრთნელები იყვნენ თამაზ კოსტავა და თენგიზ კაცია. 2008 წელს გადავიდა კიევის „დინამოში“, სადაც მხოლოდ მეორე გუნდში ითამაშა. 2009 წელს დაბრუნდა „გაგრაში“, 2010 წელს კი უნგრულ „დიორში“ გადავიდა, სადაც 8 მატჩში 1 გოლის გატანა შეძლო. 2011 წლის 1 ივლისიდან, იმავე წლის 1 დეკემბრამდე თოთაძე იჯარის წესით განათხოვრებული იყო ასევე უნგრულ „ლომბარდ-პაპაში“. იჯარის დასრულების შემდეგ თოთაძე „დიორში“ არ დარჩენილა, ამჯერად გორის „დილაში“ გაანათხოვრეს. 2012 წლის აგვისტოში თოთაძემ „დიორი“ თავისუფალი აგენტის სტატუსით დატოვა. ამავე წლის სექტემბერში ბათუმის „დინამოს“ შეუერთდა, სადაც 6 უგოლო მატჩი ჩაატარა. დეკემბერში გორის „დილაში“ დაბრუნდა, თუმცა მხოლოდ 4 მატჩში მიიღო მონაწილეობა. 2013 წლის ივლისში ლაშა ბოლნისის „სიონში“ ჩაირიცხა, უმაღლეს ლიგაში 20 მატჩი ჩაატარა და 3 გოლის გატანა შეძლო, ხოლო თასზე 5 მატჩი, გოლი არ გაუტანია. 2014 წლის ივნისიდან იცავდა „დინამო თბილისის“ ღირსებას. „დინამოს“ რიგებში მაღალ დონეზე ჩატარებული მატჩების შემდეგ კახაბერ ცხადაძემ ეროვნულ ნაკრებში გამოიძახა. 2015 წლის ივლისში, 6 თვიანი იჯარით „საბურთალოს“ შეუერთდა. იჯარის დროის ამოწურვის შემდეგ „საბურთალომ“ მისი კონტრაქტი კიდევ 6 თვით გაახანგრძლივა. 2016 წლის ზაფხულის სატრანსფერო ფანჯრისას თოთაძე ბოლნისის „სიონში“ გადავიდა. 2016 წლის გარდამავალი ჩემპიონატის დასრულების შემდეგ, 2017 წლის ზამთრის სატრანსფერო ფანჯრისას ლაშა თოთაძე „დინამო თბილისში“ დაბრუნდა, გუნდს თურქეთში, შეკრებაზე შეუერთდა. უმაღლესი ლიგა ჩემპიონი (1): 2013/2014 უმაღლესი ლიგა მეორე ადგილი (1): 2012/2013 საქართველოს თასის გამარჯვებული (1): 2011/2012, 2013/2014 საქართველოს სუპერთასის გამარჯვებული (1): 2014/2015 საქართველოს სუპერთასის ფინალისტი (1): 2012/2013 პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი დინამო თბილისის ოფიციალურ საიტზე (ქართული ენა) ↑ По данным сайта «dynamomania.com» დაარქივებული 2014-05-12 საიტზე Wayback Machine. , что весьма сомнительно, учитывая известные события. Скорее всего, в первоисточнике имелось ввиду, что он начал заниматься в грузинском клубе с названием «Гагра» (из города Тбилиси), что было неправильно понято авторами текста на вышеуказанном сайте и вызвало у них ошибочные ассоциации с неподконтрольным с 1992 года грузинским властям абхазским городом. ↑ ან მთავარი, ან წასვლა! ლაშა თოთაძეს დუბლები აღარ ხიბლავს დაარქივებული 2016-03-05 საიტზე Wayback Machine. ,საინფორმაციო სააგენტო „სარბიელი“, 5 მარტი, 2009. ↑ თოთაძე და განუგრავა იჯარით „პაპაში” გაუშვეს ,საინფორმაციო სააგენტო „მსოფლიო სპორტი“, 28 ივნისი, 2011. ↑ განუგრავა და თოთაძე „დიორში” არიან ,საინფორმაციო სააგენტო „მსოფლიო სპორტი“, 27 ივნისი, 2012. ↑ თოთაძე ბათუმის „დინამოში“ გადავიდა ,საინფორმაციო სააგენტო „მსოფლიო სპორტი“, 25 სექტემბერი, 2012. ↑ გორის „დილას“ ლაშა თოთაძე დაუბრუნდა, გოჩა ხოჯავამ და რევაზ ბარაბაძემ ვარჯიში განაახლეს ,საინფორმაციო სააგენტო „http://sportall.ge“[მკვდარი ბმული]. ↑ ლაშა თოთაძემ გორის „დილა“ მეორედ დატოვა,საინფორმაციო სააგენტო „http://sportall.ge“[მკვდარი ბმული]. ↑ თოთაძე "საბურთალოს" შეკრებაზე შეუერთდა, საინფორმაციო სააგენტო „მსოფლიო სპორტი“, 28 ივლისი, 2015. ↑ “საბურთალომ” ცაცკრიალაშვილი დაიმატა და თოთაძე შეინარჩუნა, საინფორმაციო სააგენტო „მსოფლიო სპორტი“, 6 იანვარი, 2016. ↑ სამი ახალწვეული "სიონში" დაარქივებული 2021-07-26 საიტზე Wayback Machine. , საინფორმაციო სააგენტო „mysports.ge“, 1 ივნისი, 2016. ↑ თბილისის "დინამო" თურქეთში გაემგზავრა, საინფორმაციო სააგენტო „მსოფლიო სპორტი“, 16 იანვარი, 2017.